Ekspropriation til regnvandsbassin, Ulstrup 
Sagsfremstilling 
47.                 Ekspropriation til regnvandsbassin, Ulstrup - Åbent 
  
  
SAGENS INDHOLD 
Byrådet skal i denne sag tage stilling til ekspropriation af en del af matr. nr. 4sø, Amstrup By, [adresse] til 
regnvandsbassin med henblik på realisering af Favrskov Kommunes Spildevandsplan 2013. 
  
I følge spildevandsplanen skal der i perioden 2013 til 2020 foretages en omlægning af kloakanlægget i Ulstrup. I den 
forbindelse skal der laves et regnvandsbassin på matr. nr. 4sø, Amstrup By, [adresse] (Vestergade 23, Ulstrup), 
hvorfor det er nødvendigt at ekspropriere 6.685 m2 af ejendommen. 
  
Favrskov Forsyning og [adresse] har forsøgt at opnå en frivillig aftale med ejeren, men det har ikke været 
muligt, da der er uenighed om erstatningens størrelse. Ejeren er repræsenteret af advokat. 
  
Der har været planlagt åstedsforretning 19. november 2014, men åstedsforretningen blev udsat på ejerens 
anmodning til 9. marts 2015.  
  
Ejeren deltog ikke på åstedsforretningen og var ikke repræsenteret ved advokat eller anden stedfortræder. Der var 
heller ikke andre fremmødte. Ejerens advokat havde inden åstedsforretningen anmodet om en yderligere udsættelse 
på to måneder, men som følge af et projekt om anlæg af en kunstgræsbane på et tilstødende areal kunne 
anmodningen ikke imødekommes. 
  
Det er vigtigt i forhold til anlæg af kunstgræsbanen at sikre fremdrift i processen om erhvervelse af arealet til 
regnvandsbassinet, da de to projekter hænger sammen. Adgangsvejen til banen kan under anlægsfasen mest 
hensigtsmæssigt ske over den ejendom, der skal eksproprieres. Ligeledes er etablering af en adgangsvej over 
ejerens ejendom vigtig af hensyn til det ledningsarbejde, der skal laves i forbindelse med etablering af 
regnvandsbassinet og dermed i henhold til spildevandsplanen. 
  
I en periode på tre uger efter åstedsforretningen havde ejeren i henhold til vejlovens bestemmelser mulighed for at 
fremføre bemærkninger og indsigelser til projektet og erstatningen. Der blev ikke fremført bemærkninger eller 
indsigelser til projektet. 
 
Teknik- og 
Miljøudvalget 
4. maj 2015 
Sagsnr. 710-2014-
39888 
Dok.nr. 710-2015-
112551 
Sagsbehandler 
DPCGNI 
  
Tidl. politisk behandling 
BY, 24.09.13, pkt. 138. 
Forventet sagsgang 
TM-U, ØK, BY 
Lovgrundlag 
Miljøbeskyttelsesloven og vejlovens 
ekspropriationsbestemmelser 
  
Ekspropriation af arealet har hjemmel i miljøbeskyttelseslovens § 58, stk. 1, ifølge hvilken kommunalbestyrelsen i 
nødvendigt omfang kan træffe afgørelse om ekspropriation til fordel for spildevandsanlæg, herunder 
regnvandsbassiner. 
  
VURDERING 
Teknik og Kultur har givet erstatningstilbud på 20 kr. pr. m2. Erstatningstilbuddet er fastsat på baggrund af 
sammenligningshandler, hvor der erhverves arealer til regnvandsbassiner. Ligeledes er der ved fastsættelsen lagt 
vægt på den offentlige ejendomsvurdering, at ejendommen er beliggende i byzone, og at den er kommuneplanlagt til 
erhvervsformål.  
  
Det er på den baggrund Teknik og Kulturs vurdering, at en erstatning på 20 kr. pr. m2 er retvisende for arealets 
værdi, da der er lagt vægt på de muligheder og forventninger, der er tilknyttet arealet på baggrund af plangrundlaget. 
  
Den videre proces om erhvervelse af arealet ved ekspropriation forudsætter, at Byrådet træffer beslutning om at ville 
ekspropriere arealet i tilfælde af, at det ikke er muligt at erhverve arealet ved en frivillig aftale. 
  
ØKONOMI 
Erhvervelse af arealet på ekspropriationslignende vilkår eller ved egentlig ekspropriation medfører i første omgang 
udgift til erstatning af ejeren af arealet. Udbetaling af erstatning for arealet medfører en udgift på 133.700 kr. 
Gennemførelse af ekspropriationen nødvendiggør bistand fra rådgivere, herunder landinspektør, som skønsmæssigt 
medfører omkostninger på 30.000 kr. 
  
Når den endelige prisfastsættelse er sket, bliver der fremlagt en supplerende bevillingssag, i det omfang der er 
behov for det.  
  
Kommunens udgifter til erstatning og afledte omkostninger bliver refunderet af Favrskov Forsyning, når den endelige 
prisfastsættelse er sket, da ekspropriationen sker til formål/aktiviteter der henhører under forsyningens område, 
ligesom arealet overføres til Favrskov Forsyning. 
  
INDSTILLING 
Direktøren for Teknik og Kultur indstiller til Byrådet: 
  
1. At godkende ekspropriation af 6.685 m2 af matr. nr. 4sø, Amtrup By, [adresse]. 
2. At give anlægsbevilling til udgift på 164.000 kr. til udbetaling af erstatning samt nødvendig rådgivningsbistand og 
samtidig giver anlægsbevilling til indtægt fra salg af arealet til Favrskov Forsyning på samme beløb. Nettobevilling 0 
kr. 
  
BESLUTNING 
  
Bilag 
  
  
  
  
Teknik- og Miljøudvalget, 4. maj 2015: 
Fraværende: Frede Olsen, Flemming Jakobsen 
  
Indstilles godkendt. 
Kort - skitse over regnvandsbassin [adresse] i 
Ulstrup 
710-2014-135997 
